ΠΕΡΙΕΧΟΜΕΝΑ
ΑΠΟΦΑΣΕΙΣ
Ανάκληση της άδειας του Κέντρου Διά Βίου Μάθησης του φυσικού προσώπου με την επωνυμία
«ΣΤΑΥΡΟΥΛΑΚΗ ΑΘΗΝΑ» και με διακριτικό τίτλο
«ΑΝΑΣΤΑΖΙΑ-Κε.Δι.Βι.Μ.1», μετά από αίτησή του.
Ανάθεση αρμοδιοτήτων στην «ΕΓΝΑΤΙΑ ΟΔΟΣ
Α.Ε.» για την λειτουργία της Εσωτερικής Περιφερειακής Οδού Θεσσαλονίκης (Ε.Π.Ο.) στο τμήμα
από τον Ανισόπεδο Κόμβο (Α/Κ) Κ5 (Νοσοκομείο
Παπαγεωργίου) έως τον Α/Κ Κ12 (σύνδεση με Ε.Ο.
Θεσσαλονίκης-Μουδανιών), κατά την διάρκεια
κατασκευής του έργου «Αναβάθμιση της Ανατολικής Εσωτερικής Περιφερειακής Οδού Θεσσαλονί-
κης με Σ.Δ.Ι.Τ.».
ΑΠΟΦΑΣΕΙΣ
Αριθμ. 16856/Κ6
(1)
Ανάκληση της άδειας του Κέντρου Διά Βίου Μάθησης του φυσικού προσώπου με την επωνυμία
«ΣΤΑΥΡΟΥΛΑΚΗ ΑΘΗΝΑ» και με διακριτικό τίτλο
«ΑΝΑΣΤΑΖΙΑ-Κε.Δι.Βι.Μ.1», μετά από αίτησή του.
Ο ΓΕΝΙΚΟΣ ΓΡΑΜΜΑΤΕΑΣ
ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ, ΚΑΤΑΡΤΙΣΗΣ
ΚΑΙ ΔΙΑ ΒΙΟΥ ΜΑΘΗΣΗΣ ΤΟΥ ΥΠΟΥΡΓΕΙΟΥ
ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
Έχοντας υπόψη:
1. Τις διατάξεις:
α) Του ν. 4763/2020 «Εθνικό Σύστημα Επαγγελματικής Εκπαίδευσης, Κατάρτισης και Διά Βίου Μάθησης,
ενσωμάτωση στην ελληνική νομοθεσία της Οδηγίας (ΕΕ)
2018/958 του Ευρωπαϊκού Κοινοβουλίου και του Συμβουλίου της 28ης Ιουνίου 2018 σχετικά με τον έλεγχο
αναλογικότητας πριν από τη θέσπιση νέας νομοθετικής
κατοχύρωσης των επαγγελμάτων (EE L 173), κύρωση
της Συμφωνίας μεταξύ της Κυβέρνησης της Ελληνικής
Δημοκρατίας και της Κυβέρνησης της Ομοσπονδιακής
Δημοκρατίας της Γερμανίας για το Ελληνογερμανικό
Ίδρυμα Νεολαίας και άλλες διατάξεις» (Α’ 254),
β) του ν. 4093/2012 «Έγκριση Μεσοπρόθεσμου Πλαισίου Δημοσιονομικής Στρατηγικής 2013-2016- Επείγοντα
Μέτρα Εφαρμογής του ν. 4046/2012 και του Μεσοπρόθεσμου Πλαισίου Δημοσιονομικής Στρατηγικής 2013-
2016» (Α’  222) και ειδικότερα της υποπαρ. Θ4 της παρ. Θ.
του άρθρου πρώτου,
γ) του ν. 4622/2019 «Επιτελικό Κράτος: Οργάνωση λειτουργίας και διαφάνεια της Κυβέρνησης, των κυβερνη-
τικών οργάνων και της κεντρικής δημόσιας διοίκησης»
(Α’ 133),
δ) των άρθρων 75 έως 83 του ν. 4727/2020 «Ψηφιακή
Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184),
ε) του π.δ. 18/2018 «Οργανισμός Υπουργείου Παιδείας,
Έρευνας και Θρησκευμάτων» (Α’ 31),
στ) της παρ. 2 του άρθρου 6 του π.δ. 84/2019 «Σύσταση και κατάργηση Γενικών Γραμματειών και Ειδικών
Γραμματειών/Ενιαίων Διοικητικών Τομέων Υπουργείων»
(Α’ 123),
ζ) του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130).
2. Την υπό στοιχεία 141267/Κ6/04-11-2021 απόφαση
του Γενικού Γραμματέα Επαγγελματικής Εκπαίδευσης,
Κατάρτισης, Διά Βίου Μάθησης και Νεολαίας του Υπουργείου Παιδείας και Θρησκευμάτων «Καθορισμός όρων,
προϋποθέσεων και διαδικασίας για τη χορήγηση, την
τροποποίηση, τη μεταβίβαση και την ανανέωση άδειας
Κέντρου Δια Βίου Μάθησης (Κ.Δ.Β.Μ.) σε φυσικά, νομικά
πρόσωπα και ενώσεις προσώπων» (Β’ 5159).
3. Την υπό στοιχεία 16388/Κ6/14-02-2022 κοινή απόφαση των Υπουργών Οικονομικών και Παιδείας και
Θρησκευμάτων «Καθορισμός ποσού παραβόλων και
χρηματικών ποσών για ιδιωτικά Κέντρα Διά Βίου Μάθησης (Κ.Δ.Β.Μ.), κατά την παρ. Θ του άρθρου πρώτου
του ν. 4093/2012» (Β’ 686).
4. Την υπό στοιχεία 122600/Γ1/30-7-2019 κοινή απόφαση του Πρωθυπουργού και της Υπουργού Παιδεί-
ας και Θρησκευμάτων «Διορισμός Γενικού Γραμματέα
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
22 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1262
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1262/22.02.2024
Επαγγελματικής Εκπαίδευσης, Κατάρτισης και Διά Βίου
Μάθησης του Υπουργείου Παιδείας και Θρησκευμάτων»
(Υ.Ο.Δ.Δ. 513).
5. Την άδεια του Κέντρου Διά Βίου Μάθησης με τον
διακριτικό τίτλο «ΑΝΑΣΤΑΖΙΑ-Κε.Δι.Βι.Μ.1» με κωδικό
2100314, η οποία εκδόθηκε με την απόφαση της υπ’ αρ.
109/08-05-2014 συνεδρίασης του Δ.Σ του Ε.Ο.Π.Π.Ε.Π
και χορηγήθηκε στο φυσικό πρόσωπο με την επωνυμία
«ΣΤΑΥΡΟΥΛΑΚΗ ΑΘΗΝΑ».
6. Την υπό στοιχεία 30130/Υ.ΠΑΙ.Θ/Κ.Π/16-03-2023/
Κ6 αίτηση του φυσικού προσώπου με την επωνυμία
«ΣΤΑΥΡΟΥΛΑΚΗ ΑΘΗΝΑ» με τα συνημμένα σε αυτή δικαιολογητικά.
7. Το γεγονός ότι από τις διατάξεις της παρούσας δεν
προκαλείται δαπάνη σε βάρος του κρατικού προϋπολογισμού, αποφασίζουμε:
Την ανάκληση της άδειας του Κέντρου Διά Βίου Μάθησης Επιπέδου Ένα με διακριτικό τίτλο «ΑΝΑΣΤΑΖΙΑ-Κε.
Δι.Βι.Μ.1» και κωδικό 2100314 του φυσικού προσώπου
με την επωνυμία «ΣΤΑΥΡΟΥΛΑΚΗ ΑΘΗΝΑ», και με δομή
διεύθυνση Κ. ΜΑΝΟΥ 11-ΠΕΛΕΚΑΠΙΝΑ, Τ.Κ. 73100, ΧΑΝΙΑ, κατόπιν αίτησής του.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 16 Φεβρουαρίου 2024
Ο Γενικός Γραμματέας
ΓΕΩΡΓΙΟΣ ΒΟΥΤΣΙΝΟΣ
Ι
Αριθμ. A/ΣΕΡ379/ΟΔ/48703
(2)
Ανάθεση αρμοδιοτήτων στην «ΕΓΝΑΤΙΑ ΟΔΟΣ
Α.Ε.» για την λειτουργία της Εσωτερικής Περιφερειακής Οδού Θεσσαλονίκης (Ε.Π.Ο.) στο τμήμα
από τον Ανισόπεδο Κόμβο (Α/Κ) Κ5 (Νοσοκομείο
Παπαγεωργίου) έως τον Α/Κ Κ12 (σύνδεση με Ε.Ο.
Θεσσαλονίκης-Μουδανιών), κατά την διάρκεια
κατασκευής του έργου «Αναβάθμιση της Ανατολικής Εσωτερικής Περιφερειακής Οδού Θεσσα-
λονίκης με Σ.Δ.Ι.Τ.».
Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ
ΥΠΟΔΟΜΩΝ ΚΑΙ ΜΕΤΑΦΟΡΩΝ
Έχοντας υπόψη:
1. Την παρ. 1 του άρθρου 52 του Κώδικα Οδικής Κυκλοφορίας (ν. 2696/1999, Α’ 57), όπως αυτή διαμορφώθηκε
με το άρθρο 28 του ν. 5058/2023 (Α’ 170).
2. Τον ν. 4622/2019 «Επιτελικό Κράτος: οργάνωση,
λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης»
(Α’ 133).
3. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’98), το
οποίο διατηρήθηκε σε ισχύ με την περ. 22 του άρθρου
119 του ν. 4622/2019 (Α’ 133).
4. Τον ν. 3389/2005 «Συμπράξεις Δημοσίου και ιδιωτικού Τομέα» (Α’ 232).
5. Την υπό στοιχεία Δ16α/04/773/29.11.1990 κοινή
υπουργική απόφαση «Εξαίρεση διοικητικών πράξεων ή
εγγράφων από τον κανόνα των τριών υπογραφών» (Β’ 746).
6. Τον ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/
ΕΕ) - δημόσιο λογιστικό και άλλες διατάξεις» (Α’ 143).
7. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο
της Οδηγίας (ΕΕ) 2018/1972) και άλλες διατάξεις» (Α’ 184)
και ειδικότερα τα άρθρα 75 έως 83 αυτού.
8. Τον ν.  4412/2016 «Δημόσιες Συμβάσεις Έργων,
Προμηθειών και Υπηρεσιών (προσαρμογή στις Οδηγίες
2014/24/ΕΕ και 2014/25/ΕΕ)» (Α’ 147).
9. Τον ν. 5058/2023 «Ενσωμάτωση της Οδηγίας 2006/1/
ΕΚ του Ευρωπαϊκού Κοινοβουλίου και του Συμβουλίου
της 18ης Ιανουαρίου 2006 για τη χρησιμοποίηση μισθωμένων οχημάτων χωρίς οδηγό στις οδικές εμπορευμα-
τικές μεταφορές όπως τροποποιήθηκε με την Οδηγία
(ΕΕ) 022/738 του Ευρωπαϊκού Κοινοβουλίου και του
Συμβουλίου της 6ης Απριλίου 2022, και της Οδηγίας
(ΕΕ) 2021/1187 του Ευρωπαϊκού Κοινοβουλίου και του
Συμβουλίου της 7ης Ιουλίου 2021, περί μέτρων εξορθολογισμού για την προώθηση της υλοποίησης του δι-
ευρωπαϊκού δικτύου μεταφορών, και άλλες επείγουσες
διατάξεις» (Α’ 170).
10. Την παρ. 2 του άρθρου 4 του π.δ. 123/2016 (A’ 208)
περί της μετονομασίας του Υπουργείου Υποδομών Μεταφορών και Δικτύων σε Υπουργείο Υποδομών και Με-
ταφορών.
11. Το π.δ. 123/2017 «Οργανισμός του Υπουργείου
Υποδομών και Μεταφορών» (Α’ 151), και ιδίως το άρθρο
54 αυτού με το οποίο συστάθηκε η ΕΥΔΕ Κατασκευής και
Συντήρησης Συγκοινωνιακών Υποδομών (ΕΥΔΕ Κ.Σ.Σ.Υ.),
όπως τροποποιήθηκε με το άρθρο 381 του ν. 4700/2020
(Α’ 127).
12. Το άρθρο 14 του π.δ. 84/2019 (Α’ 123).
13. Το π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130).
14. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
15. Την υπ’ αρ. 155/08-07-2023 κοινή απόφαση του
Πρωθυπουργού και του Υπουργού Υποδομών και Μεταφορών «Ανάθεση αρμοδιοτήτων στον Υφυπουργό
Υποδομών και Μεταφορών, Νικόλαο Ταχιάο» (Β’ 4410).
16. Την υπ’  αρ. 230365/25-07-2023 απόφαση του
Υπουργού Υποδομών και Μεταφορών «Ορισμός αποφαινόμενου οργάνου και διατάκτη σύμφωνα με την
παρ. 6 του άρθρου 13 και των παρ. 2 και 3 του άρθρου
37 του ν. 4622/2019 (Α’ 133)» (Β’ 4707) και ειδικότερα το
άρθρο  6 αυτής.
17. Την υπό στοιχεία Γ.Δ.Σ.Υ./οικ. 3101/01-10-2019
(ΑΔΑ 6ΞΨΗ465ΧΘΞ-Δ0Χ) απόφαση του Υπουργού
Υποδομών και Μεταφορών με την οποία εγκρίθηκε o
χαρακτηρισμός του Έργου «Κυκλοφοριακή αναβάθμιΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1262/22.02.2024
ση της Εσωτερικής Περιφερειακής Οδού Θεσσαλονίκης
με Υπερυψωμένη Λεωφόρο Ταχείας Κυκλοφορίας στο
τμήμα από Ανισόπεδο Κόμβο (Α/Κ) Κ5 (Νοσοκομείο Παπαγεωργίου) έως τον Α/Κ Κ12 (σύνδεση με Ε.Ο. Θεσσαλο-
νίκης-Μουδανιών)», ως έργου Εθνικού Επιπέδου, Ειδικού
και Σημαντικού, δυνάμει των διατάξεων της παρ. 4 του
άρθρου 10 του ν. 679/1977 (Α’  245) και της παρ. 3 του
άρθρου 142 του ν. 4412/2016 (Α’ 147) και η ένταξη του ως
άνω Έργου στον προγραμματικό σχεδιασμό της Γενικής
Γραμματείας Υποδομών του Υπουργείου Υποδομών και
Μεταφορών δυνάμει των διατάξεων της παρ. 2 (α) του
άρθρου 49 του ν. 4412/2016 (Α’ 147).
18. Την από 19-12-2022 Σύμβαση Σύμπραξης της
ανώνυμης εταιρείας ειδικού σκοπού, με δ.τ. «ΚΕΔΡΗΝΟΣ ΛΟΦΟΣ Α.Ε.», η οποία αποτελεί τον Ιδιωτικό Φο-
ρέα Σύμπραξης («ΙΦΣ») με το Ελληνικό Δημόσιο (δια του
Υπουργείου Υποδομών και Μεταφορών/Γενική Γραμματεία Υποδομών/Γενική Διεύθυνση Συγκοινωνιακών
Υποδομών/ΕΥΔΕ-ΚΣΣΥ) για την κατασκευή του έργου
«Αναβάθμιση της Ανατολικής Εσωτερικής Περιφερειακής Οδού Θεσσαλονίκης με Σ.Δ.Ι.Τ.».
Και επειδή:
1. Το έργο του θέματος έχει χαρακτηριστεί ως έργο Εθνικού Επιπέδου, Ειδικού και Σημαντικού που έχει ενταχθεί
στον προγραμματικό σχεδιασμό του στον προγραμματικό
σχεδιασμό της Γενικής Γραμματείας Υποδομών του Υπουργείου Υποδομών και Μεταφορών δυνάμει των διατάξεων
της παρ. 2 (α) του άρθρου 49 του ν. 4412/2016 (Α’ 147).
2. Το υπόψη έργο υλοποιείται στο τμήμα της Εσωτερικής Περιφερειακής Οδού Θεσσαλονίκης (Ε.Π.Ο. από τον
Ανισόπεδο Κόμβο (Α/Κ) Κ5 (Νοσοκομείο Παπαγεωργίου)
έως τον Α/Κ Κ12 (σύνδεση με Ε.Ο. Θεσσαλονίκης-Μουδανιών)», και κατά την κατασκευή του παραμένει σε κυ-
κλοφορία το παραπάνω τμήμα της οδού.
3. Σύμφωνα με το χρονοδιάγραμμα κατασκευής του,
το έργο της αναβάθμισης, πρέπει να ολοκληρωθεί μέχρι
14-5-2027.
4. Σύμφωνα με την παρ. 1 του άρθρου 52 του Κώδικα
Οδικής Κυκλοφορίας όπως αυτή διαμορφώθηκε με το
άρθρο 28 του ν. 5058/2023, ο Υπουργός Υποδομών και
Μεταφορών δύναται να αναθέτει κατ’ εξαίρεση, σε εποπτευόμενους φορείς του Υπουργείου την αρμοδιότητα,
μεταξύ άλλων, για τη λειτουργία οδών που επηρεάζονται
κατά την κατασκευή των έργων του Υπουργείου Υποδομών και Μεταφορών που υλοποιούνται με συμβάσεις ΣΔΙΤ.
5. Στη λειτουργία της οδού περιλαμβάνεται ο έλεγχος κυκλοφορίας στην ανοικτή οδό και στη σήραγγα
καθώς και στους κόμβους και στους κλάδους αυτών, η
διενέργεια περιπολιών ασφαλείας, η διάθεση μηχανημάτων έργου και η παροχή συνδρομής προς τις Υπηρεσίες
Εκτάκτων Αναγκών για τη διαχείριση κυκλοφορίας με
συμβατικά και τηλεματικά μέσα για την αντιμετώπιση
εκτάκτων περιστατικών και γενικά, κάθε αναγκαία ενέργεια για την εύρυθμη, ομαλή και ασφαλή λειτουργία της
Εσωτερικής Περιφερειακής Οδού Θεσσαλονίκης (Ε.Π.Ο.
από τον Ανισόπεδο Κόμβο (Α/Κ) Κ5 (Νοσοκομείο Παπαγεωργίου) έως τον Α/Κ Κ12 (σύνδεση με Ε.Ο. Θεσσαλονί-
κης-Μουδανιών)» κατά το διάστημα που θα εκτελούνται
οι εργασίες του flyover ώστε να εκκαθαρίζονται τάχιστα
τα συχνά συμβάντα ελάσσονος εμβέλειας που δημιουργούν κυκλοφοριακή συμφόρηση, να απομακρύνονται
ακινητοποιημένα οχήματα και εμπόδια που παρακωλύουν την ομαλή κυκλοφορία, να παρέχεται συνδρομή
προς τις Υπηρεσίες Εκτάκτων Αναγκών για την ταχεία
αντιμετώπιση συμβάντων μείζονος εμβέλειας και γενικότερα να πραγματοποιείται έλεγχος και διαχείριση της
κυκλοφορίας με στόχο την μεγιστοποίηση της αξιοποίησης της χωρητικότητας της οδού.
6. Η κυκλοφορία της Εσωτερικής Περιφερειακής Οδού
Θεσσαλονίκης, στο κρίσιμο τμήμα της, επηρεάζει άμεσα την λειτουργία της αμέσως συνεχόμενης με αυτό
Εξωτερικής Περιφερειακής, η οποία περατώνεται στον
Ανισόπεδο Κόμβο Κ-5, την ευθύνη και αρμοδιότητα της
οποίας -όπως και της συντήρησής της- έχει η «ΕΓΝΑΤΙΑ
ΟΔΟΣ Α.Ε.». Ως εκ τούτου, οι λειτουργικές συνθήκες των
δύο αυτών συνεχόμενων και λειτουργικά αλληλοεξαρτώμενων τμημάτων οδού, επιβάλλεται να αντιμετωπι-
στούν ενιαία, ώστε κατά την διάρκεια της εργοταξιακής
εγκατάστασης του έργου αναβάθμισης της πρώτης, και
κυρίως κατά την εκδήλωση εκτάκτων συμβάντων, να
μειώνονται οι συνέπειες στους μετακινούμενους διαμέσου της δεύτερης, από και προς τον αυτοκινητόδρομο
ΠΑΘΕ και την Εγνατία Οδό.
7. Η «ΕΓΝΑΤΙΑ ΟΔΟΣ Α.Ε.» διαθέτει την τεχνογνωσία,
τα μέσα και τους πόρους που απαιτούνται για την σωστή
και με ασφάλεια, λειτουργία της Εσωτερικής Περιφερειακής Οδού Θεσσαλονίκης κατά το επηρεαζόμενο από την
κατασκευή του έργου ΣΔΙΤ τμήμα της, αποφασίζουμε:
Την ανάθεση στην «ΕΓΝΑΤΙΑ ΟΔΟΣ Α.Ε.» της αρμοδιότητας για την λειτουργία της Εσωτερικής Περιφερειακής
Οδού Θεσσαλονίκης (Ε.Π.Ο.) στο τμήμα από τον Ανισόπεδο Κόμβο (Α/Κ) Κ5 (Νοσοκομείο Παπαγεωργίου) έως
τον Α/Κ Κ12 (σύνδεση με Ε.Ο. Θεσσαλονίκης-Μουδανιών)
καθ’ όλη την διάρκεια κατασκευής του έργου «Αναβάθμιση της Ανατολικής Εσωτερικής Περιφερειακής Θεσ-
σαλονίκης με Σ.Δ.Ι.Τ.».
Η ισχύς της παρούσας απόφασης αρχίζει από την
ημερομηνία δημοσίευσής της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 16 Φεβρουαρίου 2024
Ο Υπουργός
Ο Υφυπουργός
ΧΡΗΣΤΟΣ ΣΤΑΪΚΟΥΡΑΣ
ΝΙΚΟΛΑΟΣ ΤΑΧΙΑΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1262/22.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201262.pdf | Tokens: 15832]